### NN 148/2022 (16.12.2022.), Odluka o izmjenama i dopunama Odluke o porezima Grada Varaždina

Grad Varaždin

2264

Na temelju članka 42. Zakona o lokalnim porezima (»Narodne novine« broj 115/16 i 101/17) i članka 45. Statuta Grada Varaždina (»Službeni vjesnik Grada Varaždina« broj 3/18, 2/20, 2/21 i 4/21 – pročišćeni tekst), Gradsko vijeće Grada Varaždina na 13. sjednici održanoj 30. studenoga 2022. godine, donosi

ODLUKU

O IZMJENAMA I DOPUNAMA ODLUKE O POREZIMA GRADA VARAŽDINA

Članak 1.

U Odluci o porezima Grada Varaždina (»Službeni vjesnik Grada Varaždina« broj 13/21), u članku 5. stavak 2. mijenja se i glasi:

»(2) U smislu ove Odluke javne površine podijeljene su u dvije zone i to:

– I. zonu koju čini prostor povijesne jezgre grada Varaždina, omeđen ulicama Augusta Cesarca, Stanka Vraza, Vladimira Nazora s Trgom bana Jelačića i Petra Preradovića, uključujući i katastarske čestice obostrano uz navedene ulice, a koja je podijeljena na Područje A koju čini Trg kralja Tomislava, Franjevački trg, Trg Miljenka Stančića, Šetalište Vatroslava Jagića i Jezuitski vrt te Područje B koju čini ostatak površina ove I. zone te

– II. zonu čine javne površine u ostalim dijelovima Grada.«

Članak 2.

Članak 6. mijenja se i glasi:

»(1) Za korištenje javnih površina za terase, prodajne stolove i klupe, zamrzivače, zabavišta, prijenosne stalke za obavještavanje, banere i drugu privremenu upotrebu, plaća se porez po m2 površine po danu, najmanje za 1 m2 površine, i to za:

|  |  |  |  |
| --- | --- | --- | --- |
| Namjena | Zona I. povijesna jezgra grada eura/m2 | | Zona II.  Ostali dijelovi grada  eura/m2 |
| Područje A | Područje B |
| – ljetne terase | 0,42 | 0,37 | 0,27 |
| – korištenje javne površine za pečenje i prodaju plodina i prodaju cvijeća | 0,66 | 0,53 | 0,40 |
| – prodajni stolovi, štandovi i kućice | 0,66 | 0,53 | 0,53 |
| – izlaganje robe | 0,66 | 0,53 | 0,40 |
| – prijenosni stalci za obavještavanje | 3,30 | 3,00 | 2,65 |
| – baneri | 3,30 | 3,30 | 0,40 |
| – postavljanje zabavnih radnji | - |  | 0,26 |
| – postave skela i druga zauzimanja javnih površina radi izvođenja građevinskih radova duže od 30 radnih dana, za svaki sljedeći dan | 0,30 | 0,30 | – |

(2) Porez za korištenje javne površine za postavu terasa plaća se za razdoblje od 1. travnja do 31. listopada tekuće godine.

(3) Za reklamne table u pokretu, osim one na motornim vozilima čije dimenzije reklame ne prelaze dimenzije vozila na kojima su postavljene (tzv. hodajuće reklame, konstrukcije reklame na biciklu, dijeljenje promotivnih letaka iz ruke i sl.) plaća se porez u iznosu od 13,00 eura/danu.

(4) Za reklamne panoe po vidljivoj oglasnoj površini plaća se porez u mjesečnom iznosu, i to:

– površine do 3 m2 20,00 eura

– površine od 3 do 6 m² 27,00 eura

– površine od 6 do 12 m² 46,00 eura

– površine preko 12 m2 86,00 eura

(5) Porez za korištenje javne površine za snimanje filmskih sadržaja i videospotova u marketinške svrhe na javnim površinama plaća se u iznosu od 30,00 eura/danu.

(6) Porez za korištenje javne površine za ciljano snimanje iz zraka izdvojenih lokacija i građevina koje su u vlasništvu Grada sustavom bespilotnih zrakoplova (dronom) plaća se u paušalnom iznosu od 150,00 eura.

(7) Za rezervirana mjesta na javnim površinama u zoni II. plaća se za:

– samostojeće vitrine za izlaganje robe 9,00 eura dnevno/kom.

– samoposlužni automati za prodaju prehrambenih i

neprehrambenih proizvoda i sl. 9,00 eura dnevno/kom.

– samostojeći hladnjaci uz kioske 9,00 eura dnevno/kom.

– samostojeći zamrzivači 9,00 eura dnevno/kom.

(8) Za prigodne prodaje povodom vjerskih i državnih blagdana, gradskih manifestacija, promotivnih akcija i drugih programa, plaća se porez u paušalnom iznosu, i to za:

– prodajne stolove, štandove i kućice (do 6,00 m2)

u zoni I i II 1 dan 40,00 eura

– prodajne stolove, štandove i kućice (do 6,00 m2)

u zoni I i II do 3 dana 90,00 eura

– prodajne stolove, štandove i kućice (do 6,00 m2)

u zoni I i II do 5 dana 159,00 eura

– prodajni šatori (do 25 m2)

u I i II zoni do 10 dana 425,00 eura

– promotivne akcije, prezentacije i drugi programi u zoni I i II:

do 3 dana

– do 50 m2 372,00 eura

– od 50 m2 do 100 m2 730,00 eura

– preko 100 m2 10,00 eura/m2

do 5 dana

– do 50 m2 690,00 eura

– od 50 m2 do 100 m2 1.460,00 eura

– preko 100 m2 15,00 eura/m2

– ugostiteljski sadržaj do 100 m2 u zoni I do 3 dana 2.124,00 eura

– ugostiteljski sadržaj do 100 m2 u zoni II do 3 dana 531,00 eura.

(9) Za manifestacije iz prethodnog stavka koje traju duže od 5 dana gradonačelnik će za svaki slučaj posebno utvrditi visinu poreza koja ne može biti manja od iznosa utvrđenih u točki 8. ovog stavka.

(10) Za korištenje javnih površina za terase za vrijeme trajanja »Špancirfesta« utvrđuje se obveza plaćanja poreza po m2 javne površine, i to:

– 2,65 eura/m2 po danu za terase na Trgu kralja Tomislava, Trgu Miljenka Stančića, Franjevačkom trgu, Ulici Silvije Strahimira Kranjčevića, Ulici Ljudevita Gaja i Kapucinskom trgu, Jezuitskom vrtu, Ulici Alojza Stepinca, ŠetalištuVatroslava Jagića i na prostoru kod Hrvatskog narodnog kazališta u Varaždinu tzv. »Kazališnom trgu« i prostoru »Stari Grad«,

– 2,00 eura/m2 po danu za terase u Ulici Ivana Kukuljevića do Ulice Augusta Šenoe, Bakačevoj ulici, Trgu slobode, Pavlinskoj ulici, Uršulinskoj ulici, Ulici Ivana Padovca,

– 1,60 eura/m2 – po danu za terase na Trgu bana Jelačića, Ulici Janka Draškovića i Ulici Vatroslava Lisinskog.

(11) Za pokretnu prodaju putem vozila na javnoprometnim površinama Grada plaća se porez u paušalnom iznosu od 1.460,00 eura po vozilu godišnje, 200,00 eura po vozilu mjesečno, odnosno 10,00 eura po vozilu dnevno.

(12) U slučaju kad se u korištenju javne površine koristi i električna energija iz elektro ormarića u vlasništvu Grada, korisnik je dužan platiti paušal za korištenje električne energije u iznosu:

– štandovi, kućice i šatori do 2 kW 10,00 eura/dan

– štandovi, kućice i šatori od 2 do 5 kW 20,00 eura/dan,

– štandovi, kućice i šatori preko 5 kW 20,00 eura/dan,

– promotivne akcije, prezentacije i drugi programi 93,00 eura/dan,

– priključak pozornice 173,00 eura /dan.

(13) Od plaćanja poreza za korištenje javne površine i plaćanja paušala za korištenje električne energije, osim kada organiziraju komercijalna događanja, oslobođeni su:

– podnositelji zahtjeva koji su oslobođeni plaćanja upravnih pristojbi prema Zakonu o upravnim pristojbama,

– političke stranke, političke inicijative, nezavisne liste te referendumske inicijative,

– sportski klubovi,

– organizatori sportskih i humanitarnih akcija,

– organizatori vatrometa,

– izvoditelji građevinskih radova izvan povijesne jezgre za zauzimanje površine radi izgradnje i popravka zgrada i drugih objekata,

– izvoditelji građevinskih radova u povijesnoj jezgri do 30 radnih dana za zauzimanje površine radi izgradnje i popravka zgrada i drugih objekata,

– ustanove i trgovačka društva kojih je Grad osnivač,

– organizatori programa koji imaju za cilj promicanje humanitarnih, sportskih, kulturnih, tradicijskih i sl. sadržaja, a kojih je pokrovitelj, organizator ili suorganizator Grad Varaždin, Turistička zajednica Grada ili Županije, Županija ili Republika Hrvatska te za projekte i programe udruga i ostalih neprofitnih organizacija koji su su/financirani i od interesa za Grad Varaždin te nemaju komercijalni karakter.

(14) Od plaćanja poreza za korištenje javnih površina u povjesnoj jezgri Grada iz ovog članka ne mogu biti oslobođene pravne i fizičke osobe koje organiziraju prezentacije i sajmove s ciljem predstavljanja komercijalnih roba i usluga, pravne i fizičke osobe koje pružanju ugostiteljske i druge usluge s naplatom.

Članak 3.

Ova Odluka objavit će se u »Službenom vjesniku Grada Varaždina« i u »Narodnim novinama«, a stupa na snagu 1. siječnja 2023. godine.

Klasa: 410-01/22-01/1

Urbroj: 2186-1-02-22-8

Varaždin, 30. studenoga 2022.

Predsjednica
 Gradskog vijeća
 Zdravka Grđan, prof, v. r.